**Jumta seguma daļējs remonts sadzīves - tehniskās un darbnīcas ēkām**

**Stacijas ielā 27, Rēzeknē**

DARBA UZDEVUMS

1. **Ievads:**

VAS “Latvijas dzelzceļš”, turpmāk - LDz, publiskās lietošanas dzelzceļa infrastruktūras zemes nodalījuma joslā, atrodas sadzīves - tehniskās un darbnīcas ēkas Stacijas ielā 27, Rēzeknē, ar kadastra apzīmējumiem 2100 021 0001 017 un 2100 021 0001 018, turpmāk tekstā - Ēkas. Ēkas savienotas kopā, to jumti atrodas vienā līmenī un ir savienoti. Ēku jumti siltināti un pārklāti ar kausējamā bitumena ruļļu materiāla segumu, kur vietām tika konstatēti defekti, sakarā ar ko fasāde tiek bojāta ar mitrumu. Vienā vietā Ēku iekšienē notiek caurteces caur jumta segumu, kā arī eksistē noplūdes riski Ēku iekšienē caur citām sabojātām jumta seguma vietām. Saistībā ar ko, lai nepieļautu jumtu segumu defektu palielinājumus, novērstu fasādes bojājumus, kurus izraisa mitrums, kā arī caurteces caur jumta segumu, nepieciešams veikt jumta seguma daļēju remontu.

1. **Mērķis:**

Veikt Ēku jumta seguma daļēju remontu, lai novērstu esošos jumta seguma defektus un nodrošinātu Ēku drošu ekspluatāciju.

1. **Uzdevums būvdarbu veikšanai :**

 **Darba uzdevuma ietvaros:**

**- Būvdarbu apjomus “Plānoto būvdarbu apjomi jumtu segumu daļējam remontam sadzīves - tehniskās un darbnīcas ēkām Stacijas ielā 27, Rēzeknē” skatīt 1.pielikumā;**

**- “Sadzīves - tehniskās un darbnīcas ēku Stacijas ielā 27, Rēzeknē, jumtu segumu tehniskās apsekošanas akts” skatīt 2.pielikumā.**

* 1. Remonta laikā nodrošināt kārtību darba vietā. Pēc darbu pabeigšanas uzkopt darba vietas;
	2. Remontdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus.
1. **Īpaši noteikumi:**
	1. Pretendentam kurš veiks remontdarbus, turpmāk – Izpildītājs, ir jābūt reģistrētam Būvkomersantu reģistrā;
	2. Izpildītājam jābūt spēkā esošai vispārējās civiltiesiskās atbildības apdrošināšanas polisei;
	3. Visiem pielietotajiem materiāliem jābūt ekspluatācijas īpašību deklarācijām atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstībai un citām prasībām jābūt norādītām atbilstoši aktuāliem LVS EN standartiem, Latvijas valsts standartiem un normatīvajiem aktiem;
	4. Finanšu piedāvājumu, izmaksas aprēķinu - tāmi sagatavot atbilstoši Latvijas būvnormatīva LBN 501 – 17 “Būvizmaksu noteikšanas kārtība” prasībām;
	5. Izpildītājam pēc Darbu pieņemšanas – nodošanas akta parakstīšanas 3 (trīs) darba dienu laikā ir pienākums iesniegt Pasūtītājam garantijas perioda garantijas polisi uz 2 (diviem) gadiem 10 (desmit) procentu apmērā no Līguma summas, norādot Pasūtītāju kā apdrošināto personu. Gadījumā, ja garantijas perioda garantijas polise nav iesniegta Līgumā noteiktajā laikā, Pasūtītājam ir tiesības neapmaksāt Izpildītājam Līguma atlikušo summu par izpildītiem un pieņemtajiem Darbiem līdz brīdim kamēr Izpildītājs iesniedz Pasūtītājam garantijas perioda garantijas polisi;
	6. Izpildītājam ir jāapņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma iemaksu 10 (desmit) procentu apmērā no Līguma summas;
	7. Izpildītājs ir atbildīgs par trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam pilnā apmērā;
	8. Objekta apskate vēlama un tiek nodrošināta pēc iepriekšēja pieraksta, obligāti iepriekš sazinoties ar LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri, t. 29907116, rasita.latkovska@ldz.lv trīs dienas iepriekš;
	9. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Izpildītājam ir nepieciešams pieslēgties pie Pasūtītāja tehniskajām komunikācijām, Izpildītajam par to jāinformē Pasūtītāju, par to nosūtot informāciju uz e-pastu: uzzinas@ldz.lv. Pēc būvdarbu pabeigšanas Izpildītājs apmaksā rēķinus par izmantotajiem resursiem.
2. **Rezultāts:**

Izpildīts Ēku jumta segumu remonts un nodrošināta Ēku droša ekspluatācija.

1. **Laiks un resursi**

6.1. Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

**6.2. Remonta darbu izpildes termiņš: 40 (četrdesmit) kalendāra dienas no līguma noslēgšanas.**